open-index/open-wikipedia-markdown huggingface dataset:
ராஜா ஜென்கின்ஸ்

**ராஜா ஜென்கின்சு** (பிறப்பு: ஒக்டோபர் 30. 1957) இலங்கையின் மலையகத்தில் வாழ்ந்து வரும் ஒரு கலைஞர். கலைத்துறையையே தனது முழுநேரப் பணியாகக் கொண்டுள்ள இவர் "சாமு" எனும் புனைப் பெயரில் அறியப்பட்டவர்.

## வாழ்க்கைக் குறிப்பு
இலங்கையின் கண்டி மாவட்ட, கங்கவட்ட கோரளை பிரதேச செயலாளர் பிரிவில் வாழ்ந்துவரும் இவர் கண்டியைச் சேர்ந்த எசு. ஜென்கின்சு, சந்திரா தம்பதியினரின் மகனாகப் பிறந்தவர். க. பொ. த உயர்தரம் வரை க/வித்தியார்த்த கல்லூரியில் கல்வி பயின்றவர். இவரின் மனைவி பெயர் ஜெயந்தி. இவர்களுக்கு நிதர்சனி, வாணிசிறி, பிரேம் ஆகிய மூன்று பிள்ளைகள் உளர்.

## கலைத்துறை ஈடுபாடு
பாடசாலை வாழ்க்கையில் 10 வயதாக இருக்கும் போது நகைச்சுவை நடிகராக மேடை நாடகத்தில் நடித்துள்ளார். அதன்பிறகு ஏ. ரகுநாதன் தயாரித்த நிர்மலா திரைப்படத்தில் 12 வயதிலேயே சிறு சிறு வேலைகளைச் செய்து சினிமாவை மிக அருகில் இருந்து பார்க்கும் வாய்ப்பைப் பெற்றார். 17 வயதில் “காத்திருப்பேன் உனக்காக” திரைப்படத்தில் சிறிய பாத்திரமொன்றில் தோன்றி நடிக்கும் வாய்ப்புக் கிடைத்தது. அன்று தொடங்கிய இவரின் கலைப்பயணம் இன்றுவரை தொடர்கிறது.

## துணை நடிகர்
தமிழ், சிங்களம், ஆங்கிலம், பிரெஞ்சு, யப்பான், இத்தாலி ஆகிய மொழித் திரைப்படங்களில் துணை நடிகராக பல்வேறு வேடங்களில் நடித்துள்ளார். இலங்கையில் தயாரிக்கப்படும் சர்வதேசத் திரைப்படங்களுக்கு துணை நடிகர்களை ஒழுங்குப்படுத்தும் முகவராகவும் செயலாற்றி வருகின்றார். உலகப் புகழ்பெற்ற ஆங்கில நடிகர் சார்லி சப்ளினின் மகள் ஜெராய்ட் சப்ளின் (Gerald Chaplin)  டாக்டர் சவாகோ “Doctor Zhivago”  என்ற திரைப்படத்தில் நடித்து, ஆசுகார் விருது பெற்ற நடிகையாவார். இவரின் “மதர் திரேசா” Mother Theresa என்ற ஆங்கிலப் படத்தில் துணை நடிகராக நடித்ததையும், இந்தி பிரபல நடிகர் கபீர்பேடி, இந்தித் திரைப்பட வில்லன் நடிகர் குல்சான் ஆகியோர்களுடன் இணைந்து நடித்ததையும் தன்னுடைய கலைத்துறை வாழ்வில் மறக்கமுடியாத அனுபவமாக இவர் கொண்டுள்ளார்.

## மொழிமாற்றம்
இலங்கையில் தயாரிக்கப்பட்ட முதல் வர்ணத்திரைப்படமான "சர்மிலாவின் இதயராகம்" திரைப்படத்தை சிங்களத்தில் “ஒபமட வாசனா” என்று மொழிமாற்றம் செய்தனர். அதற்கு சிங்களத்தில் உதவி வசனகர்த்தாவாக இவர் கடமையாற்றினார்.

## ரத்னதீப பதனம நிறுவனர்
கண்டி மாவட்டத்தை மையமாகக் கொண்டு தேசிய ரீதியில் புகழ்பெற்று விளங்கும் கலைஞர்கள், எழுத்தாளர்கள், ஊடகவியலாளர்கள், மற்றும் திறமைமிக்க மாணவர்கள், ஆசிரியர்களை இன, மத, பால் வேறுபாடுகளுக்கு அப்பால் நின்று சிறப்புபடுத்து முகமாக ஆண்டு தோறும் வழங்கப்பட்டு வரும் ரத்னதீப விருது வழங்கும்  “ரத்னதீப பதனம” எனும் அரசியல் சார்பற்ற அமைப்பின் நிறுவனரும், முதன்மை அமைப்பாளரும் இவராவார்

## பெற்ற சிறப்புகள்
* “கலைச்சுடர்” விருது - மத்திய மாகாண முஸ்லிம் கலாசார அமைச்சு 1999
* “கலாகுரு” - தமிழ் கலைஞர் அபிவிருத்தி நிலையம்
* இவை தவிர மத்திய மாகாண இந்து கலாசார அமைச்சினாலும் இவர் கௌரவிக்கப்பட்டுள்ளார்.

## உசாத்துணை
* ஜனவரி 29, 2006 - ஞாயிறு தினக்குரல் பேட்டி

## வெளி இணைப்புகள்
* இவர்கள் நம்மவர்கள்- பாகம் 02 - புன்னியாமீன்

பகுப்பு:ஈழத்துக் கலைஞர்கள்
பகுப்பு:1957 பிறப்புகள்
பகுப்பு:இலங்கைக் கலைஞர்கள்
சுபசிறீ

**சுபசிறீ** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும். 

## இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), சுத்த காந்தாரம் (க1), பிரதி மத்திமம் (ம2), சுத்த மத்திமம் (ம1),சுத்த தைவதம் (த1),சுத்த நிசாதம் (நி1),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

பகுப்பு:கனகாங்கியின் ஜன்னிய இராகங்கள்
ஃபிளிப்பர் நடவடிக்கை

**ஃபிளிப்பர் நடவடிக்கை** (*Operation Flipper*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு அதிரடித் தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் பிரிட்டானியக் கமாண்டோ அதிரடிப்படைப் பிரிவுகள் ஜெர்மானியப் படைத் தளபதி ரோம்மலைப் படுகொலை செய்வதற்காக அவரது தலைமையகத்தின் மீது தாக்குதல் நடத்தின். தாக்குதலின் போது அங்கு இல்லாத ரோம்மல் உயிர்தப்பினார்.

1941ல் வடக்கு ஆப்பிரிக்கப் போர்முனையில் அச்சு நாட்டுப் படைகளுக்கும் நேச நாட்டுப் படைகளுக்கும் இடையே கடும் சண்டை நடந்து கொண்டிருந்தது. தோற்கும் நிலையிலிருந்த இத்தாலியப் படைகள் ரோம்மலின் தலைமையிலான ஜெர்மானிய ஆப்பிரிக்கா கோரின் வருகையால் தப்பினர். நேச நாட்டுப் படைகளின் மீது எதிர்த்தாக்குதலைத் தொடங்கிய ரோம்மல் விரைவில் லிபியாவின் கிழக்குப் பகுதியில் பெரும்பாலான இடங்களைக் கைப்பற்றி விட்டார். பலம் வாய்ந்த டோப்ருக் கோட்டையை முற்றுகையிட்டார். டோபுருக்கை மீட்டு லிபியாவிலிருந்து ரோம்மலை விரட்ட நேச நாட்டுப் படைகள் மேற்கொண்ட பிரீவிட்டி நடவடிக்கை, பேட்டில்ஆக்சு நடவடிக்கை போன்றவை தோல்வியில் முடிவடைந்தன. ரோம்மலின் போர்த்திறன் பற்றி உருவான பிம்பம் நேச நாட்டுப் படை வீரர்களின் மன உறுதியைப் பாதிக்கும் அளவு வளர்ந்தது. இதனால் அடுத்த பெரும் தாக்குதல் நிகழும் முன்னர் அவரைப் படுகொலை செய்ய நேச நாட்டுத் தளபதிகள் முடிவு செய்தனர். அவரைக் கொலை செய்தால் ஏற்படும் பெரும் குழப்பத்தில் அச்சுப் படைகள் ஆழ்ந்துவிடும், எளிதில் வென்று விடலாம் என்பது அவர்களது கணிப்பு.

குரூசேடர் நடவடிக்கை தொடங்குவதற்கு ஒரு வாரம் முன்பு ரோம்மலைப் படுகொலை செய்யும் முயற்சி மேற்கொள்ளப்பட்டது. பிரிட்டானிய கமாண்டோ வீரர்கள், நீர்மூழ்கிக் கப்பல்கள் வழியாக ரகசியமாக அச்சு நாட்டுக் கட்டுப்பாட்டுக் கடற்கரையில் தரையிறங்கினர். பின் போர்களத்திலிருந்து 250 கி.மீ. அச்சுநாட்டுக் கட்டுப்பாட்டிலிருந்த ஆப்பிரிக்கா கோர் போர்த் தலைமையகத்தை நவம்பர் 15, 1941ல் தாக்க முயன்றனர். ஆனால அவர்கள் எதிர்பார்த்தபடி அக்கட்டடத்தில் ரோம்மல் இல்லை. இரு வாரங்கள் முன்னரே போர்முனைக்கு சென்று விட்டார். இதனால் மொத்த திட்டமும் படுதோல்வி அடைந்தது. தாக்குதலில் ஈடுபட்ட கமாண்டோ வீரர்களில் பலர் கொல்லப்பட்டனர்; மேலும் பலர் கைது செய்யப்பட்டனர்.

ஆறு ஆண்டுகள் நடந்த இரண்டாம் உலகப் போரில் அச்சு நாட்டு படைத் தளபதிகளை நேரடியாகப் படுகொலை செய்ய நேச நாடுகள் மேற்கொண்ட இரண்டு முயற்சிகளில் இதுவும் ஒன்றாகக் கருதப்படுகிறது. (மற்றொன்று பசிபிக் போர்க்களத்தில் ஜப்பானிய கடற்படைத் தளபதி இசோருக்கு யமாமாட்டோவின் படுகொலை).

## வெளி இணைப்புகள்
*  (combinedops.com)
*  (combinedops.com)

பகுப்பு:1941 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
க. இரத்தினசிங்கம்

**கந்தையா இரத்தினசிங்கம்** (ஜுலை 30, 1940 - ஏப்ரல் 30, 2018)  இலங்கையின் கிளிநொச்சி மாவட்ட, கரைச்சி கிராமத்தில் வசித்து வந்த மூத்த எழுத்தாளரும், விமர்சகரும், ஊடகவியலாளருமாவார்.

## வாழ்க்கைக் குறிப்பு
கந்தையா, தவமணி தம்பதியினரின் புதல்வராகப் கிளிநொச்சி, கரைச்சியில் பிறந்த இவர் சாவகச்சேரி மட்டுவில் வடக்கு சந்திர மௌலீச வித்தியாலயத்தில் அப்போதைய ஜே.எஸ்.சி. (ஆண்டு 8) வரை கற்றார். இவரின் மனைவி பெயர் தவமணி. இவர்களுக்கு விஜயானந்தன், சிவகுமாரன், சிவமலர், சிவனேஸ்வரி, சிவஞானசுந்தரம், சிவராணி, சிவச்சந்திரன் ஆகிய ஏழு பிள்ளைகள் உளர்.

## கன்னியாக்கம்
தனது இளமைக்காலம் முதலே வாசிப்புத்துறையிலும், இலக்கியத்துறையிலும் இயல்பான ஆர்வம் பெற்ற இவரின் கன்னியாக்கம் 1959ஆம் ஆண்டு சுதந்திரன் பத்திரிகையில் பிரசுரமானது.

## வெளியான ஊடகங்கள்
படைப்பிலக்கியம் என்ற வகையில் அன்றுதொடங்கி இன்றுவரை சிறுகதைகள், கவிதைகள் என சுமார் 100 மேற்பட்ட ஆக்கங்களையும், 200க்கும் மேற்பட்ட கட்டுரைகளையும் இவர் எழுதியுள்ளார். இத்தகைய ஆக்கங்கள் சுதந்திரன், வீரகேசரி, தினகரன், தினக்குரல் போன்ற தேசிய பத்திரிகைகளிலும், கலைச்செல்வி, அமுதம், ஆனந்தசாகரம், மல்லிகை போன்ற சஞ்சிகைகளிலும் இலங்கை வானொலியிலும் பிரசுரமாகியும், ஒலிபரப்பாகியுமுள்ளன.

## ஊடகத்துறையில்
க. இரத்தினசிங்கம் ஊடகத்துறையில் அதிக ஈடுபாடு மிக்கவராக காணப்படுகின்றார். தினக்குரலின் பகுதி நேர ஊடகவியலாளராக பணியாற்றி வரும் இவர், 1959ஆண்டிலிருந்து சுதந்திரன் பத்திரிகையிலும் செய்திகள் எழுதிவந்தார். தினக்குரலிலும் ஞாயிறு தினக்குரலிலும் இவரது பிரதேச செய்திகள் அவ்வப்போது பிரசுரமாகி வருகின்றன.

## நேர்காணல் நூல்
ஞாயிறு தினக்குரலில் 50க்கும் மேற்பட்ட நேர்காணல்களை இவர் எழுதியுள்ளார். இதில் 32 நேர்காணல்களைத் தொகுத்து ‘மண்ணின் வேர்கள்’ எனும் தலைப்பில் 2006 அக்டோபரில் ஒரு நேர்காணல் நூலினை வெளியிட்டார். கிளிநொச்சி மாவட்ட கலை பண்பாட்டுப் பேரவையின் முதலாவது வெளியீடாக இந்நூல் வெளிவந்தது.

## மண்ணின் வேர்கள்
வன்னி மண்ணுக்காக அயராது உழைத்து அம்மண்ணிலே வேரூன்றி அம்மண்ணிற்கும் பெருமை சேர்க்கும் சிலரை மண்ணின் வேர்கள் நேர்காணல் மூலம் பதிவு செய்திருக்கிறார். அந்த வகையில் வன்னி மண்ணின் வேர்களாக க. செ. வீரசிங்கம், தாமரைச் செல்வி, ச. முருகானந்தன், மண்டைதீவு கலைசெல்வி, திருநகர் நடராசன், வெ. மோ. கானந்தசிவம், வளவை வளவன், செவ்வந்தி மகாலிங்கம், கனடாவளைக்கவிராயர், புரட்சி பாலன் ஆதிலட்சுமி சிவகுமார், சந்திரகாந்த முருகானந்தன், கு. மணிமேகலை, நா. யோகேந்திரநாதன், தர்சினி ஆனந்தராசா, மு.கந்தசாமி, இ. நடராசா, கா. நாகலிங்கம், த. புவனேஸ்வரி செல்லையா, கு. இரத்தினேஸ்வரக் குருக்கள், தி. இராசநாயகம், சோ. செல்வராணி, ப. அரியரத்தினம், ம. பத்மநாதன், ஆ. மார்க்கண்டு, நா. வை. மகேந்திரராஜா, சந்திரகாந்தன், அபிராமி கைலாசப்பிள்ளை, வன்னியூர்க்கவிராயர் ஆகிய பலர் நேர்காணப்பட்டுள்ளார்கள்.

## வெளி இணைப்புகள்
* இவர்கள் நம்மவர்கள்- பாகம் 03 - புன்னியாமீன்

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:1940 பிறப்புகள்
பகுப்பு:2018 இறப்புகள்
பகுப்பு:இலங்கைத் தமிழ் ஊடகவியலாளர்கள்
பகுப்பு:கிளிநொச்சி மாவட்ட நபர்கள்
இராசவல்லவன் இராசயோகன்

**இராசவல்லவன் இராசயோகன்** (பிறப்பு: ஒக்டோபர் 17, 1945) இலங்கையின் வடமாகாணத்தில் வசித்துவரும் ஒரு நாடகக் கலைஞரும், சிறுவர் இலக்கிய எழுத்தாளருமாவார்.

## வாழ்க்கைக் குறிப்பு
இலங்கையின் யாழ்ப்பாணம், மானிப்பாய் தெற்கு கிராமசேவகர் பிரிவில் பரராஜசிங்கம் இராசவல்லவன், யோகமலர் தம்பதியினரின் புதல்வராகப்  பிறந்த இராசயோகன் தனது ஆரம்பக்கல்வியை மானிப்பாய் மெமோறியல் ஆங்கிலப் பாடசாலையிலும், உயர் கல்வியை யாழ்ப்பாணம் மத்திய கல்லூரியிலும் பெற்றார். தொழில் முறையில் மானிப்பாய் தெற்கில் கிராமசேவை அலுவலராக பணியாற்றிவருகிறார். இவரின் மனைவி பெயர் சதாலட்சுமி. இவர்களுக்கு இராசமோகன், கலைவாணி, இசைவாணி, மோகனவாணி, யமுனாவாணி ஆகிய ஐந்து பிள்ளைகளுளர்.

## எழுத்தார்வம்
இவர் கற்கும் காலங்களில் ஆங்கிலக் கல்வியைக் கற்றாலும்கூட தமிழ்மொழி மீது இயல்பான பற்று காணப்பட்டது. இதனால் மாணவப் பருவத்திலிருந்தே தமிழ் பத்திரிகைகள், சஞ்சிகைகள், நூல்களை வாசிப்பதில் அதிக ஆர்வம் காட்டி வந்தார். இக்காலகட்டங்களில் எழுத வேண்டும் என்று ஆசையிருந்தாலும் அச்சம் இவர் மனதில் ஊடுருவியமையினால் அண்மைக் காலங்களிலிருந்தே படைப்பிலக்கியத்துறையில் ஈடுபட ஆரம்பித்தார். இந்த அடிப்படையில் பத்திரிகையொன்றில் பிரசுரமான கன்னியாக்கம் 1999 ஆம் ஆண்டு தை மாதம் வெளிவந்த ‘இறைத்தூதன்’ வார இதழில் பிரசுரமானது. இவரின் கன்னிக்கதையின் தலைப்பு ‘கருநாகமும் சோலைக் குயிலும்’ என்பதாகும்.  இதிலிருந்து தீவிரமாக எழுத ஆரம்பித்தார். பல்வேறு போட்டிகளில் கலந்துகொண்டு பல பரிசுகளை வென்றார்.

## சிறுவர் இலக்கியம்
இவரின் எழுத்தாற்றல் சிறுவர் இலக்கியத்திலே மிகைத்துக் காணப்படுகின்றது. இதுவரை நூற்றுக்கும் மேற்பட்ட சிறுவர் கதைகளையும், கவிதைகளையும் எழுதியுள்ளார். அரச சேவையாளர்களுக்கான நிர்மாணப் போட்டித் தொடர் 2004, 2005ம் ஆண்டுகளில் இவரது சிறுவர் கதைகளும், கவிதைகளும் பரிசுகளை வென்றுள்ளன.

## சிறுவர் நூல்கள்
இதுவரை இரண்டு சிறுவர் நூல்களை எழுதி வெளியிட்டுள்ளார். 
* சிந்தனை செய் மனமே - ‘பூமா’ வெளியீடு	
* ஆசையினாலே மனமே - ‘பூமா’ வெளியீடு
## நாடகத்துறை
இராசயோகன் வாலிப பராயத்திலிருந்தே நாடகத்துறையிலும் ஈடுபாடுமிக்கவராகக்  காணப்பட்டார். இருப்பினும் அதை வெளிப்படுத்திக் கொள்ளக்கூடிய வாய்ப்புகள் இவருக்கு சரிவரக் கிடைக்கவில்லை. இந்நிலையில் 1994ஆம் ஆண்டில் தேசிய சுகாதார வாரத்தை முன்னிட்டு அரங்கேற்றப்பட்ட ‘அவன் தாறான்’ எனும் நாடகத்தில் கதாநாயகியாக நடித்து தனது நடிப்புத்திறனை வெளிப்படுத்தினார். இதனைத் தொடர்ந்து சுமார் 10 நாடகங்கள் அளவில் நடித்துள்ளார். குறிப்பாக 2003ஆம் ஆண்டில் ‘தாவடித் தங்கம்மா’ எனும் நாடகத்தில் தாவடித்தங்கம்மாவின் கணவராக நடித்ததையும், 2005ஆம் ஆண்டு கலைவிழாவில் ‘கல்யாணச் சாப்பாடு’ நாடகத்தில் தகப்பன் வேடன் போட்டு நடித்தமையும் தன் வாழ்வில் மறக்க முடியாத பாத்திரங்களாக குறிப்பிடுகின்றார்.
## குறுந்திரைப்படம்
வீடியோ ஒளிநாடாக்கள் மூலமாக குறுந்திரைப்படங்களைத் தயாரிப்பதற்கும், நெறிப்படுத்துவதற்கும், வெளியிடுவதற்கும் ஆர்வம் கொண்டுள்ளார்.
## பெற்ற சிறப்புகள்
* ‘கலை ஞாயிறு’ - வலி-தென்மேற்கு சண்டிலிப்பாய் பிரதேச செயலாளர் வழங்கியமை.
* வட மாகாண கலாசார விழாவில் (2005) யாழ். அரசாங்க அதிபர் பொன்னாடை போர்த்தி கௌரவித்தமை.

## வெளி இணைப்பு
* இவர்கள் நம்மவர்கள்- பாகம் 03 - புன்னியாமீன்

பகுப்பு:ஈழத்து எழுத்தாளர்கள்
பகுப்பு:1945 பிறப்புகள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
ரத்னதீப விருது

**ரத்னதீப விருது** இலங்கையில் கண்டி மாவட்டத்தை மையமாகக் கொண்டு தேசிய அளவில் புகழ்பெற்று விளங்கும் கலைஞர்கள், எழுத்தாளர்கள், ஊடகவியலாளர்கள் மற்றும் திறமைமிக்க மாணவர்கள், ஆசிரியர்களை இன, மத, பால் வேறுபாடுகளுக்கு அப்பால் நின்று சிறப்புபடுத்தும் முகமாக ஆண்டு தோறும் வழங்கப்பட்டு வரும் ஒரு விருதாகும்.

## ரத்னதீப பதனம
இந்த விருதினை வழங்குவது “ரத்னதீப பதனம” எனும் அரசியல் சார்பற்ற அமைப்பாகும். இந்த அமைப்பின் நிறுவனரும், முதன்மை அமைப்பாளரும் ராஜா ஜென்கின்ஸ் என்பவராவார். “ரத்னதீப பதனம” மலைய கலை கலாசார சங்கம்,  காமினி பொன்சேகா ஞாபகார்த்தமன்றம், ஏ. எம். ராஜா ஞாபகார்த்த மன்றம் ஆகிய அமைப்புகளுடன் ஒன்றிணைந்து செயல்படுகின்றது.

பகுப்பு:இலங்கை விருதுகள்
கும்மா காம்போஜி

**கும்மா காம்போஜி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சுத்த ரிசபம் (ரி1), அந்தர காந்தாரம் (க3), பஞ்சமம் (ப), சுத்த தைவதம் (த1), காகலி நிசாதம் (நி3), சுத்த தைவதம் (த1), சுத்த மத்திமம் (ம1), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர். ஆரோகணத்தில் தைவதம் ஒழுங்கு மாறி வருவதால் இது ஒரு வக்கிர ராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

பகுப்பு:மாயாமாளவகௌளையின் ஜன்னிய இராகங்கள்‎
நாண் லியான் பூங்கா

**நாண் லியான் பூங்கா** (Nan Lian Garden) என்பது ஹொங்கொங், கவுலூன் பகுதியில், வொங் ய் சின் மாவட்டத்தில், மாணிக்க மலை நகரில் அமைக்கப்பட்டிருக்கும் சீனப் பாரம்பரியக் கட்டடக்கலையை வெளிப்படுத்தும் வகையில் அமைக்கப்பட்டுள்ள ஒரு சிறப்பு பூங்காவாகும். பூங்காவின் உள்ளே அமைக்கப்பட்டிருக்கும் கட்டடங்கள் சீனக் கட்டக்கலையின் தொன்மையை வெளிப்படுத்துபவைகளாக உள்ளன. அத்துடன் கற்பாறை காட்சியகம் ஒன்றும் உள்ளது. இயற்கை அழகுமிகு மலைத்தொடர்கள் மத்தியில், வானுயர் தற்கால குடியிருப்புத் தொகுதிகளின் மையத்தில் இந்த சீனத் தொன்மையின் சிறப்பை எடுத்துக்காட்டும் பூங்கா அமைந்துள்ளது இன்னுமொரு சிறப்பாகும்.

இந்த நாண் லியான் பூங்காவின் தொடர்ச்சியாக, புங் டக் வீதியின் மறுபுறம் சி லின் கன்னிமட பௌத்தக் கோயில் உள்ளது.

## மேலதிகத் தகவல்கள்

இந்த பூங்கா 35,000 மீட்டர் நிலப்பரப்பில் உருவாக்கப்பட்டுள்ளது. பூங்காவின் கட்டடங்கள் டேங் அரசவம்சத்தின் கட்டடக்கலை வடிவில் (Tang Dynasty Style.) கட்டப்பட்டுள்ளன. சினாவில் வளரும் பழமையான அதேவேளை வித்தியாசமான மரங்கள் பூங்கா எங்கும் நடப்பட்டு பராமறிக்கப்படுகின்றன. அம்மரங்களில் பல மருந்து செலுத்தல் ஊடாகவே வளர்கின்றன. பூங்காவிற்கு செல்வோர், பூங்காவின் நினைவு பொருட்கள் வாங்குவதற்கான நினைவுப்பொருள் கடையொன்றும் உள்ளது. ஒரு மலை குன்றை அப்படியே செயற்கையாய் மாற்றியுள்ளனர். 

## மலைக்குன்று உணவகம்

இந்த மலைக்குன்று உணவகம் உன்னிப்பாக பார்த்தால் மட்டுமே உள்ளே ஒரு கடை இருப்பது தெரியும். முழுதும் மரங்களும் பத்தைகளும் நிறம்பி இயற்கையின் தோற்றத்தை தருகின்றது. இருமருங்களிலும் நீர்வீழ்ச்சிகளில் மேலே இருந்து கொட்டிய வண்ணம் உள்ளன. உள்ளே உணவகம் சாளரங்கள் கண்ணாடிகளால் பொருத்தப்பட்டிருப்பதால், தண்ணீர் உள்ளே புகாதவாறு உள்ளது. உணவகத்தின் விலை ஐந்து நட்சத்திர சொகுசங்களுக்கு சமமானதாகும். அழைப்பேசி ஊடாக அல்லது இணையத் தளத்தின் ஊடாக முன்பதிவு செய்துக்கொள்ளலாம். 

பூங்கா காலை 7:00 மணி முதல் இரவு 9:00 வரை திறந்திருக்கும். பூங்கா திறந்திருக்கும் முழு நேரமும் சீனப் பாரப்பரிய இசை பூங்கா எங்கும் ஒலித்த வண்ணமே இருக்கும்.

## வரலாறு

## பூங்காவின் வடிவமைப்பு

## அமைவிடம்
இந்த பூங்கா கவுலூன் தென்கிழக்குப் பகுதியில், இலக்கம் 60 புங் டக் வீதி, மாணிக்க மலை, வொங் டய் சின் எனும் முகவரியில் அமைந்துள்ளது. எம்டிஆர் தொடருந்தில் செல்வதானால் வெளியேற்றம் C2 இல் வெளியேறவேண்டும். மற்றும் பேருந்து சிற்றூந்து சேவைகளும் உள்ளன. இந்த பூங்காவின் மேற்காக பிரமாண்டமான ஹொலிவூட் அங்காடி உள்ளது. 

## படக்காட்சியகம்

File:HK NanLianGarden BlackLintelGate.JPG
File:HK NanLianGarden ChineseTimberArchitectureGallery.JPG
File:HK NanLianGarden Name.JPG
File:HK NanLianGarden TangGallery.JPG
File:HK NanLianGarden TheLotusTerrace.JPG
File:HK NanLianGarden XiangHaiXuan.JPG
File:Nan Lian Garden View 5.jpg
File:Nan Lian 1.jpg
File:Nl souvenir shop(2).JPG
File:Nan Lian Garden-02.JPG
File:Nlgarden overall.JPG
File:Nan Lian Garden-01.JPG
File:Nan Lian Garden200850824.JPG


## மேற்கோள்கள்

## வெளியிணைப்புகள்
* அதிகாரப்பூர்வத்தளம்
* ஓய்வாற்றல் மற்றும் பண்பாட்டுத் திணைக்களம் 

பகுப்பு:ஹொங்கொங் பூங்காக்கள்
பகுப்பு:ஓய்வாற்றல் மற்றும் பண்பாட்டுப் பணிகள் திணைக்களம்
பகுப்பு:மாணிக்க மலை
பகுப்பு:ஹொங்கொங் சுற்றுலா
பகுப்பு:சீனக் கட்டிடக்கலை
சித்திரப்பாவை (புதினம்)

**சித்திரப்பாவை** நாவல் எழுத்தாளர் அகிலன் என்கிற அகிலாண்டம் எழுதியது. இந்நாவல் இந்திய அரசின் இலக்கியத்திற்கான மிக உயரிய விருதான  ஞானபீட விருதை  1975-ஆம் ஆண்டு பெற்றது. 
 
## கதை மாந்தர்கள்
அண்ணாமலை, ஆனந்தி, மாணிக்கம், கதிரேசன், மேஸ்திரி சிதம்பரம், தண்டபாணி, சுந்தரி, சரவணன், சாரதா, மீனாட்சி அம்மாள்.

## திறனாய்வு
இந்தப் புதினம் குறித்து கி. விட்டால் ராவ் கூறுகையில், "ஒரு ஓவியனை வைத்து சித்திரப்பாவையின்னு அகிலன் எழுதினார். அதில் வரக்கூடிய ஓவியன் ஓவியனே இல்லை. அவர் காலண்டருக்கு படம் வரையக்கூடியவன். அந்த காலண்டர் ஓவியத்தைக் காலரியில் வைக்கிறதாகவும், அதை வெளிநாட்டினர் விலைகொடுத்து வாங்கிப்போகிறதாகவும் எழுதுகிறார். இதெல்லாம் நடக்கவே நடக்காது. காலண்டர் ஆர்ட்டை ஜெர்மனி பிரிண்ட் ரவிவர்மாவின் ஓவியத்தைத்தான் வெளிநாட்டினர் வாங்குவாங்க. கொண்டையராஜுன்னு ஒருத்தர் காலண்டர் ஆர்ட் வரைஞ்சுகிட்டு இருந்தார். அவரை மனசிலே நெனச்சுகிட்டு இந்த நாவலை எழுத்திட்டாரு." மேலும் இந்த புதினத்திற்கு ஞானபீட பரிசு பெற அகிலன் பெரிய லாபியே நடத்தினார் என்றார்.

## மேற்கோள்கள்
 

பகுப்பு:அகிலனின் புதினங்கள்
மல்லிகா வசந்தம்

**மல்லிகா வசந்தம்** இராகம் கருநாடக இசையில் பயன்படும் இராகங்களில் ஒன்றாகும். இது பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும். 

## இலக்கணம்
thumb|right|250px|மல்லிகா வசந்தம் ஆரோகணச் சுரங்கள் C யிலிருந்து தொடக்கம்
thumb|right|250px|மல்லிகா வசந்தம் அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), அந்தர காந்தாரம் (க3), சுத்த மத்திமம் (ம1), பஞ்சமம் (ப), காகலி நிசாதம் (நி3), சுத்த தைவதம் (த1), சுத்த ரிசபம் (ரி1) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "ஔடவ சம்பூரண" இராகம் என்பர். 

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:மாயாமாளவகௌளையின் ஜன்னிய இராகங்கள்‎
மாணிக்க மலை

**மாணிக்க மலை** (Diamond Hill) என்பது ஹொங்கொங், கவுலூன் பகுதியில், வொங் டய் சின் மாவட்டத்தில் உள்ள ஒரு நகரமாகும். இந்த நகரம் மலைத்தொடர்களின் மையத்தில் அமைந்துள்ள ஒரு நகரமாகும். நகரத்தின் கட்டடங்களில் அதிகமானவை மக்கள் குடியிருப்புத் தொகுதிகளாகும். 

இந்த மாணிக்க மலைப் பிரதேசம் தற்போது நகரமாயமாகி இருந்தாலும், இது ஒரு ஹொங்கொங்கின் ஒரு முன்னாள் கிராமம் ஆகும்.

இந்த நகரத்தில் மையத்தில் சீனத் தொன்மையை வெளிப்படுத்தும் டாங் அரசவம்ச கட்டடக் கலையை வெளிப்படுத்தும் கட்டடங்களைக் கொண்ட நாண் லியான் பூங்கா அமைந்துள்ளது. அத்துடன் சீனரின் தொன்மையான ஒரு பௌத்தக் கோயிலும், அதனுடன் அமைக்கப்பட்டிருக்கும் சி லின் கன்னிமடமும் இந்த நகரின் சிறப்பாகும்.

## வெளியிணைப்புகள்
* மாணிக்க மலை உணவகங்கள்
* Diamond Hill 

பகுப்பு:வொங் டயி சின் மாவட்டம்
பகுப்பு:கவுலூன்
பகுப்பு:மாணிக்க மலை
சி லின் கன்னிமடம்

[thumb|right|220px|சி லின் கன்னிமட [பௌத்தம்|பௌத்தக் கோயிலின் முகப்புத்தோற்றம்]]
**சி லின் கன்னிமடம்** (Chi Lin Nunnery) என்பது ஹொங்கொங்கில் உள்ள மிகப் பெரிய பௌத்த கோயில் வளாகம் ஆகும். இந்த பௌத்த கோயில் வளாகம் ஹொங்கொங், கவுலூன் பகுதியில், வொங் டயி சின் மாவட்டத்தில், மாணிக்க மலை நகரில் அமைந்துள்ளது. இந்த பௌத்த கோயில் வளாகமும், பௌத்த பெண் துறவியருக்கான கன்னிமடம் 33,000 சதுர மீட்டர்களுக்கும் அதிகமான நிலப்பரப்பைக் கொண்டுள்ளது. இந்த பௌத்த கோயிலில் பௌத்தத் தூபிகள் எதுவும் இல்லை. இக்கோயில் முழுதுமாக சீனப் பாரப்பரிய கட்டடக்கலை வடிவமைப்பில் கட்டப்பட்டதாகும். ஒவ்வொரு நாளும் சுற்றுலா பயணிகளும், உள்ளூர் உல்லாசப் பயணிகளும் இந்தக் கோயிலில் நிறைந்து காணப்படுவர். கோயிலின் உள்ளே "சக்யமுனி புத்தர் சிலை" ஒன்று உள்ளது. இச்சிலை தங்கம், களிமண், கற்பாறை போன்றவற்றின் கலப்பில் கட்டப்பட்டுள்ளது. இந்த சிலையை சிறப்பு நாட்களில் மட்டுமே பார்க்க முடியும். இருப்பினும் கோயில் வளாகம் காலை 7:00 மணி முதல் பின்னேரம் 7:00 மணிவரை திறந்திருக்கும்.

பகுப்பு:ஹொங்கொங் சுற்றுலா தளங்கள்
பகுப்பு:வொங் டயி சின் மாவட்டம்
பகுப்பு:ஹொங்கொங் பௌத்தக் கோயில்கள்
பகுப்பு:மாணிக்க மலை
கற்பாறை காட்சியகம்

**கற்பாறை காட்சியகம்** என்பது ஹொங்கொங், கவுலூன், மாணிக்க மலை நகரில் நாண் லியான் பூங்காவின் ஒரு பாகமாக அமைக்கப்பட்டிருக்கும் கற்பாறைகளின் காட்சியகம் அல்லது கற்பாறைகளின் அருங்காட்சியகம் ஆகும்.

இந்த அருங்காட்சியகத்தில் ஹொங்சுயி ஆற்றில் இருந்து எடுக்கப்பட்ட கற்பாறைகளே இங்கு காட்சிப்படுத்தப்பட்டுள்ளன. இவை சீனாவில் உள்ள ஒரு சிறப்பான பாறைகள் என்பதாலேயே இதற்கு என ஒரு அருங்காட்சியகம் அமைக்கப்பட்டுள்ளது.

## படக்காட்சியகம்

File:Nan Lian Rocks 3.JPG ‎ 
File:Nan Lian Rocks.JPG ‎
File:Nan Lian Rocks 5.JPG
File:Nan Lian Rocks 4.JPG
File:Nan lian Rocks 6.JPG
File:Nan Lian Rocks 7.JPG
File:Nan Lian Rocks 8.JPG


பகுப்பு:ஹொங்கொங் காண்போர் கவரிடங்கள்
பகுப்பு:வொங் டயி சின் மாவட்டம்
பகுப்பு:மாணிக்க மலை
அரேபிய வசந்தம்

**அரபு எழுச்சி** (; ) என்பது பெரும்பாலான மத்திய கிழக்கு நாடுகளின் நெடுங்கால சர்வாதிகார ஆட்சியாளர்களை எதிர்த்து இளைஞர்களும், பொது மக்களும் நடத்திய எதிர்ப்புப் போராட்டங்கள் ஆகும். இந்தப் போராட்டங்களும் புரட்சிகளும் துனீசியாவில் வெடித்தது.

## முகநூலின் தாக்கம்
*[[பேஸ்புக்]]* எனப்படும் சமூக வலைத்தளத்தின் வாயிலாக மக்கள் புரட்சிக் கருத்துக்களை பரிமாறிக் கொண்டனர். கைபேசிகளின் வாயிலாக எடுத்த புகைப்படங்களை இணையத்தின் வாயிலாக மக்களுக்குள் பகிர்ந்துகொண்டனர்.

### நாடு ரீதியாக முரண்பாட்டின் சாரம்

## இவற்றையும் பார்க்க
* 2010-2011 துனீசியப் புரட்சி
* 2011 எகிப்திய புரட்சி
* 2011 லிபிய எழுச்சி
* 2011 யெமனிய எதிர்ப்புப் போராட்டங்கள்

## உசாத்துணை

பகுப்பு:மத்திய கிழக்கு எதிர்ப்புப் போராட்டங்கள்
பகுப்பு:2010 நிகழ்வுகள்
பகுப்பு:2011 நிகழ்வுகள்
தமிழ்நாடு வீட்டு வசதி வாரியம்

தமிழ்நாடு வீட்டு வசதி வாரியம் தமிழ்நாடு அரசின் வீட்டுவசதி மற்றும் நகர்ப்புற வளர்ச்சித் துறையின் கீழ் அமைக்கப்பட்ட ஒரு அரசு நிறுவனமாகும். 1947 ஆம் ஆண்டில் சென்னை நகரில் வீடுகளின் தேவைக்காக "நகர் மேம்பாட்டு அறக்கட்டளை" (City Improvement Trust)எனும் பெயரில் தொடங்கப்பட்ட அமைப்பு 1961 ஆம் ஆண்டுக்குப் பின்னர் தமிழ்நாடு வீட்டு வசதி வாரியம் எனும் பெயருக்கு மாற்றமாகி உள்ளது. இந்த நிறுவனத்தின் மூலம் தமிழ்நாட்டின் அனைத்து நகரங்களிலும் வீட்டு மனைகள், வீடுகள் அமைக்கப்பட்டு இந்த நிறுவனம் நிர்ணயிக்கும் விலையில் பொதுமக்களுக்கு அளிக்கப்பட்டு வருகிறது. இந்த வீட்டு மனைகள், வீடுகள் நான்கு பிரிவுகளின் கீழ் அளிக்கப்பட்டு வருகின்றன.

# பொருளாதாரத்தில் நலிவுற்ற பிரிவினர்
# குறைந்த வருவாய்ப் பிரிவினர்
# நடுத்தர வருவாய்ப் பிரிவினர்
# உயர் வருவாய்ப் பிரிவினர்.

## வெளி இணைப்புகள்
*தமிழ்நாடு வீட்டு வசதி வாரியத்தின் இணையதளம் 

பகுப்பு: தமிழ்நாடு அரசு நிறுவனங்கள்
யூம்லா

**யூம்லா** (*ஜூம்லா*, ஆங்கிலம்-*Joomla*) என்பது இணையத்தில் உள்ளடக்கத்தை வெளியுடுவதற்கான ஒரு கட்டற்ற உள்ளடக்கம் மேலாண்மை ஒருங்கியம். இது மாதிரி-காட்சி-கட்டுப்பாட்டகம் கட்டமைப்பைக் கொண்டது. 
* பி.எச்.பி, மையெசுக்யூயெல் மொழிகளால் எழுதப்பட்டது. இது ஒரு பரந்த பயனர் சமூகத்தைக் கொண்டுள்ளது. 
* **யூம்லா** என்பது இலவசமாக எல்லோருக்கும் கிடைக்கக்கூடிய புகழ்பெற்ற ஒரு திறந்த மூல தகவல் மேலாண்மை அமைப்பு (Content managment system- CMS) மென்பொருளாகும்.
* இதன் சிறப்பு என்னவென்றால், இலகுவாக நிறுவலாம்.
* அத்தோடு இலவச மற்றும் வர்த்தக ரீதியான நீட்சிகள் மூலம் இணையதளங்களை இலகுவாக வடிவமைக்கலாம்

## வெளி இணைப்புகள்
* ஜூம்லாவை பதிவிறக்கம் செய்ய
* நீட்சிகளை இணையத்திலிருந்து பெறுக
* ஜூம்லாவுக்கான தமிழ் மொழிக் கட்டு

பகுப்பு:கட்டற்ற உள்ளடக்க மேலாண்மை மென்பொருட்கள்
பகுப்பு:திறந்த மூல மென்பொருள்
பகுப்பு:2005 மென்பொருள்
பகுப்பு:பல்லியக்குதள மென்பொருட்கள்
பழங்குடியினர் கலைவிழா

*பழங்குடியினர் கலாச்சாரம்* மற்றும் வாழ்க்கை முறையை வெளிக்காட்டும் நிகழ்ச்சியாக பழங்குடியினர் கலைவிழா 2011ம் ஆண்டு பெப்ரவரி 19, மற்றும் 20ம் ஆகிய தேதிகளில் பேச்சிப்பாறை வள்ளக்கடவு பகுதியில் நடந்தது. பேச்சிப்பாறை, கடையாலுமூடு, பொன்மனை பேரூராட்சிகளுக்கு உட்பட்ட மலைப் பகுதிகளில் உள்ள பழங்குடி மக்கள் கலாச்சார நிகழ்வுகள், விளையாட்டுப் போட்டிகள், கலைநிகழ்ச்சிகள் ஆகியவற்றை நடத்தினர். கோத்தகிரி, நீலகிரி மாவட்டங்களை சேர்ந்த தோடர்கள், குறும்பர்கள், போர்ட்டர்கள், ஒட்டர்கள், வடுகர் இன பழங்குடி இன மக்களும் இக் கலை நிகழ்வில் கலந்துகொண்டார்கள்். இங்கு கணியான் கூத்து, சேவையாட்டம், குறவன் குறத்தியாட்டம், மரவுரியாட்டம், விளக்குகெட்டு, காட்டுப்புறப் பாட்டு ஆகிய கலை நிகழ்ச்சிகள் நடந்தது. நிகழ்ச்சியின் முதல் நாள் தெப்ப போட்டி, உறியடி, ஈட்டி எறிதல், ஆகிய போட்டிகள் நடத்தப்பட்டது. இரண்டாம் நாளன்று காலை கபடி, வடம் இழுத்தல், வில் அம்பு போட்டிகள் நடத்தப்பட்டது.
பகுப்பு:தமிழர் விழாக்கள்
அரிசன்ட்

**அரிசன்ட்** (*Aricent*) என்பது அமெரிக்கா-சார்ந்த பன்னாட்டு மென்பொருள் தொழில்நுட்ப நிறுவனங்களில் ஒன்றாகும். தொலைத்தொடர்பு மென்பொருள் கட்டமைப்பு வசதிகள் தொலைத்தொடர்பு சேவை வழங்கிகள் மற்றும் தொழில் நுட்ப சேவைகளை வழங்குகின்றது. 33 அலுவலகங்கள், 800 வாடிக்கையாளர்கள் மற்றும் 10,500 மேல் ஊழியர்கள் கொண்டுள்ளது. இந்த நிறுவனம் அதன் மென்பொருள் பொருட்களின் பயன்பாட்டிற்கு தொலைத்தொடர்பு வடிவமைப்பு, மற்றும் உற்பத்தி தொழில் நுட்ப சேவைகளை வழங்குகின்றது.

## மேற்கோள்கள்

பகுப்பு:கணிநுட்ப வணிக நிறுவனங்கள்
பகுப்பு:1991 நிறுவனங்கள்
குரூசேடர் நடவடிக்கை

**குரூசேடர் நடவடிக்கை** (*Operation Crusader*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் பிரிட்டானிய 8வது ஆர்மி லிபியாவின் கிழக்குப் பகுதியில் அச்சுநாட்டுப் படைகளை முறியடித்து பின்வாங்கச் செய்தது.

1941ல் வடக்கு ஆப்பிரிக்கப் போர்முனையில் அச்சு நாட்டுப் படைகளுக்கும் நேச நாட்டுப் படைகளுக்கும் இடையே கடும் சண்டை நடந்து கொண்டிருந்தது. தோற்கும் நிலையிலிருந்த இத்தாலியப் படைகள் ரோம்மலின் தலைமையிலான ஜெர்மானிய ஆப்பிரிக்கா கோரின் வருகையால் தப்பினர். நேச நாட்டுப் படைகளின் மீது எதிர்த்தாக்குதலைத் தொடங்கிய ரோம்மல் விரைவில் லிபியாவின் கிழக்குப் பகுதியில் பெரும்பாலான இடங்களைக் கைப்பற்றி விட்டார். பலம் வாய்ந்த டோப்ருக் கோட்டையை முற்றுகையிட்டார். டோபுருக்கை மீட்டு லிபியாவிலிருந்து ரோம்மலை விரட்ட நேச நாட்டுப் படைகள் மேற்கொண்ட பிரீவிட்டி நடவடிக்கை, பேட்டில்ஆக்சு நடவடிக்கை போன்றவை தோல்வியில் முடிவடைந்தன. நவம்பர் 18ம் தேதி ரோம்மலை லிபியாவிலிருந்து விரட்ட பிரிட்டானியப் படைகள் மூன்றாவதாக ஒரு முயற்சியைத் தொடங்கின. இதற்கு குரூசேடர் நடவடிக்கை என்று குறிப்பெயரிடப்பட்டிருந்தது. 

ரோம்மலின் முன்னணிப் படைகளை பிரிட்டானிய கவசப் படைகள் லிபியப் போர் முனையில் தாக்கி அவர்களது கவனத்தைத் திசை திருப்ப வேண்டும். அதே நேரத்தில் காலாட்படைகள் டோப்ருக் நகருக்கு விரைந்து அதன் முற்றுகையை முறியடிக்க வேண்டுமென்பது நேச நாட்டுத் திட்டம். நவம்பர் 18ம் தேதி பிரிட்டானிய 8வது ஆர்மி லிபியப் போர் முனையில் தன் தாக்குதலைத் தொடங்கியது. இந்த மோதல் நிகழ்ந்து கொண்டிருக்கும் போதே பிரிட்டானிய 18வது கோர் அச்சு நாட்டு நிலைகளை சுற்றி வளைத்து டோப்ருக் நகரை நோக்கி விரைந்தது. டோப்ருக் நகரை அடைந்து அதனை முற்றுகை இட்டிருந்த அச்சுப் படைகளைப் பின்புறமிருந்து தாக்கியது, டோப்ருக்கின் பாதுகாவல் படைகளும் தங்கள் அரண்நிலைகளுக்குப் பின்னிருந்து வெளிவந்து அசுசு முற்றுகைப்படைகளைத் தாக்கின. 8வது ஆர்மியின் முதல் கட்ட தாக்குதலை முறியடித்திருந்த ரோம்மல், டோப்ருக்கில் இக்கட்டான சுழ்நிலையிலிருந்த தனது படைப்பிரிவுகளின் துணைக்கு லிபியப் போர்முனையிலிருந்த அச்சுப் படைப்பிரிவுகளை அனுப்பினார். ஆனால் டோப்ருக்கிலும் லிபிய எல்லையிலும் நான்கு வாரங்கள் நடந்த கடுமையான மோதல்களால் அச்சுத் தரப்பு டாங்குகளில் பெரும்பாலானவை சேதமடைந்திருந்தன. எஞ்சியிருந்த கவசப் படைப்பிரிவுகளைப் பாதுகாப்பதற்காக ரோம்மல் டோப்ருக் முற்றுகையைக் கைவிட்டு பின்வாங்க நேர்ந்தது. டோபுருக்கிலிருந்து பின்வாங்கி முதலில் கசாலா என்ற இடத்தில் பாதுகாவல் அரண்நிலைகளை அமைக்க முயன்றார். ஆனால் நேச நாட்டுப் படைகள் அங்கும் பின் தொடர்ந்து வந்து தாக்கியதால், கசாலாவிலிருந்து எல் அகீலா நிலைக்குப் பின்வாங்கினார். இந்த பின்வாங்கலால் பார்டியா, ஆலஃபாயா கணவாய் போன்ற பல அச்சு நாட்டு கோட்டைகளும், அரண்நிலைகளும் நேச நாட்டுப் படைகளால் சுற்றிவளைக்கப்பட்டுப் பின் சரணடைந்தன.

வடக்கு ஆப்பிரிக்கப் போர் முனையில் ரோம்மலின் படைகளுடன் சண்டையிட்ட நேச நாட்டுப் படைகளுக்கு கிடைத்த முதல் பெரும் வெற்றி இதுவே. 

பகுப்பு:1941 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
பிராட் ஹாடின்

**பிராட்லி ஜேம்ஸ் ஹாடின்** (Bradley James Haddin பிறப்பு: அக்டோபர் 23, 1977) இவர் ஆத்திரேலியத் துடுப்பாட்ட அணியின் முன்னாள் வீரர் மற்றும் துணை தலைவர் ஆவார். இவர் ஆத்திரேலிய அணிக்காக தேர்வுத் துடுப்பாட்டம் , ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். இவர் நியூ சவுத் வேல்ஸ் புளூசு அணிக்காக உள்ளூர்ப் போட்டிகளில் விளையாடியுள்ளார்.மேலும் இவர் முதல்தரத் துடுப்பாட்டம் மற்றும் அ பட்டியல் துடுப்பாட்டப் போட்டிகளில் விளையாடியுள்ளார். வலது கை மட்டையாளரான இவர் குச்சக் காப்பாளராகவும் செயல்பட்டார். 2015 ஆம் ஆண்டில் நடைபெற்ற துடுப்பாட்ட உலக்ககோப்பையில் கோப்பை வென்ற ஆத்திரேலிய அணியில் இவர் இடம்பெற்றிருந்தார். மே 17, 2015 இல் சர்வதேச போட்டிகளில் இருந்து ஓய்வு பெறுவதாக அறிவித்தார். சிட்னி துடுப்பாட்ட அரங்கத்தின் தூதுவராக ஸ்டீவன் சிமித்துடன் இணைந்து அறியப்படுகிறார். செப்டம்பர் 9, 2015 இல் முதல்தரத் துடுப்பாட்டப் போட்டிகளில் இருந்தும் ஓய்வினை அறிவித்தார். பின் பிக்பாஷ் போட்டியில் சிட்னி சிக்சர்ஸ் அணிக்காக விளையாடினார்.

## சர்வதேச போட்டிகள்
செப்டம்பர் , 2013 ஆம் ஆண்டில் சைமன் கடிச் காயம் காரணமாக விலகிய தால் ஹேடின் நியூ சவுத் வேல்ஸ் அணியின் தலைவராக நியமிக்கப்பட்டார். இவர் ஆத்திரேலிய அ அணியின் தலைவராகவும் செயல்பட்டார். அடம் கில்கிறிஸ்ற் காயம் காரணமாக விளையாட இயலாதபோது இவர் ஆத்திரேலிய தேசிய அணியின் குச்சக் காப்பாளராக செயல்பட்டார். சனவரி 30, 2001 இல் ஹோபார்ட்டில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னட்டுத் துடுப்பாட்டப் போட்டியில் இவர் அறிமுகமானார். இதில் ஒரு வீரரை ஸ்டம்பிம்ங் முறையில் வீழ்த்தினார்.மேலும் 13 ஓட்டங்கள் எடுத்தார். பின் 2001 ஆம் ஆண்டில் மேத்தியூ வேடின் வருகைக்குப் பிறகு அணியில் இவருக்கு இடம் கிடைப்பதில் சிக்கல் நீடித்தது. பின் 2004 ஆம் ஆண்டில் இவருக்கு அணியில் இடம் கிடைத்தது. 2005 ஆம் ஆண்டிலிங்கிலாந்து அணிக்கு எதிரான ஆஷஸ் தொடரில் விளையாடும் வாய்ப்பினைப் பெற்றார். ஆனால் தொடர் முழுவதும் விளையாடும் வாய்ப்பு இவருக்கு வழங்கப்படவில்லை.

செப்டம்பர் 18, 2006 இல் கோலாலம்பூரில் மேற்கிந்தியத் தீவுகளுக்கு எதிரான டிஎல் எஃப் கோப்பையில் விளையாடும் வாய்ப்பினைப் பெற்றார். இதன் முதல் ஒருநாள் பன்னாட்டுத் துடுப்பாட்டப் போட்டியில் இவரும் மைக் ஹசியும் சேர்ந்து 6 ஆவது இணைக்கு 165 ஓட்டங்கள் சேர்த்தனர். இதன்மூலம் 6 ஆவது இணைக்கு அதிக ஓட்டங்கள் சேர்த்த இணை எனும் சாதனை படைத்தது. 2008 ஆம் ஆண்டின் துவக்கத்தில் அடம் கில்கிறிஸ்ற் ஓய்வு பெற்ற பின்பு மே 22, கிங்க்ஸ்டன், ஜமைக்காவில் மேற்கிந்தியத் தீவுகளுக்கு எதிரான தேர்வுத் துடுப்பாட்டப் போட்டியில் இவர் 400 ஆவது வீரராக அறிமுகமானார்.

டிசம்பர் 15, 2014 இல் ஸ்டீவ் சுமித்திற்குப்பதிலாக உதவித் தலைவராக நியமிக்கப்பட்டார்.

2013 ஆம் ஆண்டில் நடைபெற்ற ஆஷஸ் தொடரில் இவர் விளையாடினார். அணி நிர்வாகம் இவரை உதவித் தலைவராகவும். குச்சக் காப்பாளராகவும் தேர்வு செய்தனர். இந்தத் தொடரில் இவர் குச்சக் காப்பாளராக 29 இலக்குகளை ஆட்டமிழக்கச் எய்தார்.இதன்மூலம் ஒரு தொடரில் அதிக இலக்குகளை ஆட்டமிழக்கச் செய்த குச்சக் காப்பாளர் எனும் சாதனை படைத்தார்.

## ஆட்டநாயகன் விருது

## சான்றுகள்


பகுப்பு:ஆத்திரேலியத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பரசு

**பரசு** இராகம் கருநாடக இசையில் பயன்படும் இராகங்களில் ஒன்றாகும். இது பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.

## இலக்கணம்
thumb|right|250px|பரசு ஆரோகணச் சுரங்கள் C யிலிருந்து தொடக்கம்
thumb|right|250px|பரசு அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), அந்தர காந்தாரம் (க3), சுத்த மத்திமம் (ம1), பஞ்சமம் (ப), சுத்த தைவதம் (த1), காகலி நிசாதம் (நி3), சுத்த ரிசபம் (ரி1) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர்.

## உருப்படிகள்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## மேற்கோள்கள்


## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:மாயாமாளவகௌளையின் ஜன்னிய இராகங்கள்
பூர்வி

**பூர்வி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சுத்த ரிசபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம் (ப), சுத்த தைவதம் (த1), காகலி நிசாதம் (நி3), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமைந்திருக்கிறது. இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இதை "சம்பூரண" இராகம் என்பர். இதில் ஆரோகணத்தில் தைவதம் ஒழுங்குமாறி வருவதுடன், அவரோகணத்தில் தைவதமும், மத்திமமும் ஒன்றுக்கு மேற்பட ஒழுங்கு மாறி வருகின்றன. இது ஒரு வக்கிர இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

பகுப்பு:மாயாமாளவகௌளையின் ஜன்னிய இராகங்கள்‎
ம. க. அ. அந்தனிசில்

**ம. க. அ. அந்தனிசில்** (இறப்பு: சூலை 9, 2005) ஈழத்து முதுபெரும் எழுத்தாளரும், பத்திரிகையாளரும், வரலாற்றாய்வாளரும் ஆவார். தீப்பொறி, "ஒரு தீப்பொறி” ஆகிய பத்திரிகைகளின் ஆசிரியராக இருந்தவர்.

தமிழ்த் தேசியத்துக்கு ஆதரவான கருத்துக்களை தமது பத்திரிகைகளில் எழுதினார். 1967 இல் "தீப்பொறி", 1970 இல் "பல்கலை", 1972 இல் "ஒரு தீப்பொறி" ஆகிய மூன்று பத்திரிகைகளை அவ்வப்போதிருந்த தமது அரசியற்கோட்பாடுகளுக்கேற்ற வகையில் நடத்தினார். இவரது அடுக்குமொழித் தலைப்புக்கள் நீண்ட காலம் பொதுமக்களால் பேசப்பட்டுவந்தன.

இவரது தீப்பொறி பத்திரிகை இலங்கை அரசினால் தடை செய்யப்பட்டதை அடுத்து, “ஒரு தீப்பொறி” என்ற பெயரில் தனது பத்திரிகையை வெளியிட்டு வந்தார். நீதிமன்றத்தை அவமதித்த குற்றத்துக்காக யாழ்ப்பாண நீதி மன்றம் இவருக்கு இரண்டு ஆண்டுகள் சிறைத்தண்டனை வழங்கியிருந்தது. இவர் ஒரு சிறந்த மல்யுத்த வீரரும் ஆவார்.

தமது இறுதிக் காலத்தில் தமிழின் தொன்மையையும் இலக்கிய நயத்தையும் வெளிப்படுத்தும் கருத்துச் செறிவுள்ள கட்டுரைகளை பத்திரிகைகளில் தொடராக எழுதி வந்தார். விவிலியக் கதைகளை தமிழில் எழுதினார். சொல்லேருழவர் என இவர் அழைக்கப்பட்டார்.

## மறைவு
தமது இறுதிக் காலத்தில் கண்பார்வைக் கோளாறையும், நீரிழிவு நோய்ப் பாதிப்புக்கும் உள்ளான நிலையில், அந்தனிசில் மட்டக்களப்பில் 2005, சூலை 9 இல் காலமானார்.

பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:2005 இறப்புகள்
ஆரபி

**ஆரபி** இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமும், "பான" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். பண்டைய தமிழிசைப் பண்களில் **பழந்தக்கராகம்** என்னும் பெயருடன் அழைக்கப்படுகிறது.

## இலக்கணம்
thumb|right|250px|ஆரபி ஆரோகணச் சுரங்கள் C யிலிருந்து தொடக்கம்
thumb|right|250px|ஆரபி அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), காகலி நிசாதம் (நி3), அந்தர காந்தாரம் (க3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

* இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
* இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.

## மேற்கோள்கள்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:சங்கராபரணத்தின் ஜன்னிய இராகங்கள்
தேவகாந்தாரி

**தேவகாந்தாரி** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.

## இலக்கணம்
thumb|right|250px|தேவகாந்தாரி அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1) பஞ்சமம் (ப), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமைந்திருப்பதால் இது ஒரு சம்பூர்ண இராகம் ஆகும். இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இதை "சம்பூரண" இராகம் என்பர். ஆரோகணத்தில் ரிசபம் ஒழுங்கு மாறி வருவதால் இது ஒரு வக்கிர இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

## மேற்கோள்கள்

பகுப்பு:சங்கராபரணத்தின் ஜன்னிய இராகங்கள்
கன்னடா

**கன்னடா** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சுத்த மத்திமம் (ம1), அந்தர காந்தாரம் (க3), பஞ்சமம் (ப), சதுச்ருதி தைவதம் (த2), ,காகலி நிசாதம் (நி3), சதுச்ருதி ரிசபம் (ரி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இதை "சாடவ சம்பூரண" இராகம் என்பர். இதன் ஆரோகணத்தில் மத்திமமும், அவரோகணத்தில் சட்சம், மத்திமம் என்பனவும் ஒழுங்கு மாறி வருவதால் இது ஒரு இருசுர வக்கிர இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

பகுப்பு:சங்கராபரணத்தின் ஜன்னிய இராகங்கள்
கேதாரம் (இராகம்)

**கேதாரம்** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சுத்த மத்திமம் (ம1), அந்தர காந்தாரம் (க3), பஞ்சமம் (ப), காகலி நிசாதம் (நி3), சதுச்ருதி ரிசபம் (ரி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ சாடவ" இராகம் என்பர். இதன் ஆரோகணத்தில் மத்திமம் ஒழுங்கு மாறி வருவதால் இது ஒரு வக்கிர இராகம் ஆகும்.

## உருப்படிகள்
# கிருதி : *"ராம நீபை"* - ஆதி - தியாகராஜர்
# கிருதி : *"ஆனந்த நடன ப்ரகாசம்"* - மிஸ்ர சாபு - முத்துஸ்வாமி தீட்சிதர்

## மேற்கோள்கள்

பகுப்பு:சங்கராபரணத்தின் ஜன்னிய இராகங்கள்
நீலாம்பரி

**நீலாம்பரி** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். பண்டைய தமிழிசைப் பண்களில் **மேகராகக் குறிஞ்சி** என்னும் பெயருடன் அழைக்கப்படுகிறது.

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), காகலி நிசாதம் (நி3), சட்சம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர். இதன் ஆரோகணத்தில் பஞ்சமமும், அவரோகணத்தில் காந்தாரமும் ஒழுங்கு மாறி வருவதால் இது ஒரு வக்கிர இராகம் ஆகும்.

## உருப்படிகள்

## மேற்கோள்கள்

## வெளியிணைப்புகள்
* ''Soothing the senses'', சாருலதா மணி, தி இந்து, மார்ச் 28, 2014

பகுப்பு:சங்கராபரணத்தின் ஜன்னிய இராகங்கள்
ஆல்காடெல்-லுசென்ட்

**ஆல்காடெல்-லுசென்ட்**(*Alcatel-Lucent*) என்பது ஒரு உலகளாவிய தொலைத்தொடர்பு நிறுவனம் கழகம். நகர்பேசிகள், மின்னணு பொருட்கள், ஐபி தொழில்நுட்பம் மற்றும் மென்பொருள் துறைகளில் சேவைகளையும் பண்டங்களையும் வழங்குகிறது. பிரான்சு நாட்டை தலைமையகமாகக் கொண்டு செயல்படுகிறது

## பெல் ஆய்வகங்கள்
ஆல்காடெல்-லுசென்ட்டின் ஆராய்ச்சி மற்றும் வளர்ச்சி நிறுவனமாக பெல் செயல்படுகிறது. சி-நிரலாக்க மொழி பெல்லில் உருவானதாகும்.

## வெளி இணைப்புகள்
*அதிகாரப்பூர்வ இணையதளம்

பகுப்பு:தொழில்நுட்ப வணிக நிறுவனங்கள்
பகுப்பு:தொலைதொடர்பு நிறுவனங்கள்
எட்மிரால்ட்டி (ஹொங்கொங்)

**எட்மிரால்டி** (Admiralty) என்பது ஹொங்கொங், ஹொங்கொங் தீவு, மையம் மற்றும் மேற்கு மாவட்டத்தில் உள்ள ஒரு நகரமாகும். இது மையம் நகரத்திற்கும், வஞ்சாய் நகரத்திற்கும் இடையில் அமைந்துள்ளது. வடக்கே விக்டோரியா துறைமுகம் அமைந்துள்ளது. 

ஹொங்கொங்கை பிரித்தானியர் கைப்பற்றியதன் பின்னர், அவர்கள் தமது கடற்படை தலமையகத்தை இந்த இடத்திலேயே நிறுவியிருந்தனர். அதன் காரணமாகவே "எட்மிரால்டி" எனும் பெயர் நிலைபெற்றமைக்கான காரணமாகும்.

## மேற்கோள்கள்

பகுப்பு:ஹொங்கொங் தீவு
பகுப்பு:சென்ட்ரல் மற்றும் மேற்கு மாவட்டம் 
பகுப்பு:ஹொங்கொங் தீவில் உள்ள இடங்கள்
வஞ்சாய்

[thumb|right|220px|[விக்டோரியா துறைமுகம்|விக்டோரியா துறைமுகத்தின் எதிரே "வஞ்சாய்" நகரின் காட்சி]]
**வஞ்சாய்**  (Wan Chai) என்பது ஹொங்கொங், ஹொங்கொங் தீவு, வஞ்சாய் மாவட்டத்தில் உள்ள ஒரு நகரமாகும். இது எட்மிரால்டி நகரத்திற்கு அடுத்து உள்ளது. வடக்கே விக்டோரியா துறைமுகம் அமைந்துள்ளது. 

பகுப்பு:ஹொங்கொங் தீவு
பகுப்பு:வஞ்சாய் மாவட்டம் 
பகுப்பு:ஹொங்கொங் தீவில் உள்ள இடங்கள்
டி. என். சிவஞானம் பிள்ளை

திவான் பகதூர் சர் **திருநெல்வேலி நெல்லையப்ப சிவஞானம் பிள்ளை** ( டி. என். சிவஞானம் பிள்ளை, ஏப்ரல் 1, 1861 – 13 சூன் 1936) ஒரு தமிழக அரசியல்வாதி, அரசு நிருவாகி மற்றும் வழக்கறிஞர். நீதிக்கட்சியை சேர்ந்த இவர் பனகல் அரசரின் இரண்டாவது அமைச்சரவையில் சென்னை மாகாணத்தின் வளர்ச்சித்துறை அமைச்சராகப் பணியாற்றினார்.

## வாழ்க்கைக் குறிப்பு
சைவ வேளாள சாதியினைச் சேர்ந்த சிவஞானம் பிள்ளை, சென்னை கிருத்துவக் கல்லூரியில் படித்து 1882ம் ஆண்டு சட்டத்துறையில் பட்டம் பெற்றார். பின்னர் வழக்கறிஞராகப் பணியாற்றினார். பிரித்தானிய இந்தியாவின் குடியியல் பணித்துறைக்கு (இந்தியன் சிவில் செர்விஸ்) தேர்ந்தெடுக்கப்பட்டு துணை ஆட்சியராக சிறிது காலம் பணியாற்றினார். பணியிலிருந்து ஓய்வு பெற்ற பின்னர் நீதிக்கட்சியில் இணைந்தார். 1919ல் திருநெல்வேலித் தொகுதியிலிருந்து சென்னை மாகாண சட்டமன்றத்துக்கு தேர்ந்தெடுக்கப்பட்டார். 1923-26 காலகட்டத்தில் சென்னை மாகாணத்தின் வளர்ச்சித்துறை அமைச்சராகப் பதவி வகித்தார்.

## பிற பணிகள்
சிவஞானம் பிள்ளை திருநெல்வேலி தென்னிந்தியத் தமிழ்ச் சங்கத் தலைவராகவும், திருநெல்வேலி நாட்டாண்மைக் கழக முதல் தலைவராகவும், சென்னை மாகாண வளர்நெறி அமைச்சராகவும்,  இருந்து பணியாற்றினார்.

## மேற்கோள்கள்

பகுப்பு:1861 பிறப்புகள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:சர் பட்டம் பெற்றவர்கள்
பகுப்பு:1936 இறப்புகள்
பகுப்பு:திருநெல்வேலி மாவட்ட மக்கள்
பகுப்பு:தமிழக முன்னாள் அமைச்சர்கள்
பூரணசந்திரிகா

**பூரணசந்திரிகா** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர். இதில் ஆரோகணத்தில் பஞ்சமமும், அவரோகணத்தில் ரிசபம், மத்திமம் என்பனவும் ஒழுங்குமாறி வருகின்றன. இதனால் இவ்விராகம் ஒரு வக்கிர இராகம் ஆகும்.

## இசை வடிவங்கள்
* தில்லானா: *தோம்தோம் தனை* - ஆதி - இராமநாதபுரம் ஸ்ரீநிவாச ஐயங்கார்.
* கிருதி	: *தெலிசிராம* - ஆதி - தியாகராஜர்.
* கிருதி	: *சங்க சக்கீர* - ரூபகம் - முத்துசுவாமி தீட்சிதர்.
* கிருதி	: *ஸ்ரீ ராஜ ராஜேஸ்வரி* - ஆதி - முத்துசுவாமி தீட்சிதர்.
* கிருதி	: *பாதமே துணை* - ஆதி - கோபால கிருஷ்ண பாரதியார்.
* கிருதி	: *இன்னம்தான் பாராமுகமோ* - ஆதி - வேதநாயகம் பிள்ளை.

## மேற்கோள்கள்

பகுப்பு:சங்கராபரணத்தின் ஜன்னிய இராகங்கள்‎
கண்டமங்கலம் சட்டமன்றத் தொகுதி

**கண்டமங்கலம் சட்டமன்றத் தொகுதி** (*Kandamangalam Assembly constituency*), இந்தியாவின், தமிழ்நாடு மாநிலத்தில் விழுப்புரம் மாவட்டத்தில் இருந்த ஒரு சட்டமன்றத் தொகுதி ஆகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டது.

## வெற்றி பெற்றவர்கள்

*1977இல் ஜனதாவின் தசரதன் 10006 (15.25%) வாக்குகள் பெற்றார்.
*1989இல் அதிமுக (ஜெ) அணியின் வி. சுப்பிரமணியன் 14919 (17.24%) & காங்கிரசின் கசுத்தூரி செல்லராம் 12577 (14.53%) வாக்குகள் பெற்றார்.
*1991இல் பாமகவின் சம்பத்குமார் 18657 (17.59%) வாக்குகள் பெற்றார்.
*2006இல் தேமுதிகவின் இராசசந்திர சேகர் 12509 வாக்குகள் பெற்றார்.

## மேற்கோள்கள்

பகுப்பு:விழுப்புரம் மாவட்டத்தின் நீக்கப்பட்ட சட்டமன்றத் தொகுதிகள்
முகையூர் சட்டமன்றத் தொகுதி

**முகையூர் சட்டமன்றத் தொகுதி**, இந்தியாவின், தமிழ்நாடு மாநிலத்தில் விழுப்புரம் மாவட்டத்தில் இருந்த ஒரு சட்டமன்றத் தொகுதி ஆகும். 2008ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டுவிட்டது..

தொகுதியில் இருந்த ஊராட்சிகள்:

1.மேலந்தல்

2.காங்கியனூர் 

3.ஜம்பை 

4.தேவரடியார்குப்பம்

5.அத்தியந்தல் 

6.முருக்கம்பாடி 

7.சித்தப்பட்டிணம் 

8.அத்திப்பாக்கம்.தி 

9.நெடுங்கம்பட்டு 

10.சடைகட்டி 

11.ஆடூர் கொளப்பாக்கம் 

12.கொடுக்கப்பட்டு 

13.வசந்தகிருஷ்ணபுரம் 

14.ஆதிச்சனூர் 

15.வீரபாண்டி 

## வெற்றி பெற்றவர்கள்

*1977இல் ஜனதாவின் கிருசுணசாமி 12012 (17.43%) வாக்குகள் பெற்றார்.
*1989இல் அதிமுக (ஜா) அணியின் ஜி. இரங்கோத்தமன் 13875 (14.40%) வாக்குகள் பெற்றார்.
*1991இல் பாமகவின் சுப்ரமணியன் 13020 (12.97%) வாக்குகள் பெற்றார்.
*2006இல்  தேமுதிகவின் எல். வெங்கடேசன் 24686 & சுயேச்சை எ. ஜி. சம்பத் 21384 வாக்குகள் பெற்றார்.

## 1977

## மேற்கோள்கள்

பகுப்பு:விழுப்புரம் மாவட்டத்தின் நீக்கப்பட்ட சட்டமன்றத் தொகுதிகள்
கே. வெங்கடசாமி நாயுடு

**கே. வெங்கடசாமி நாயுடு** (*K. Venkataswami Naidu*) ஒரு தமிழக அரசியல்வாதி ஆவார். இவர், இந்திய தேசிய காங்கிரசு கட்சியைச் சேர்ந்தவர். 1930களின் இறுதியில் சென்னை நகரின் மேயராகப் பணியாற்றியவர். 1952-54 காலகட்டத்தில் சென்னை மாநிலத்தின் அறநிலையத்துறை மற்றும் பதிவுத்துறை அமைச்சராக சி. ராஜகோபாலாச்சாரியின் அமைச்சரவையில் பணியாற்றினார்.

## இளமை
6 ஜூலை 1896 அன்று பாஷ்யம் நாயுடுவுக்கு (அப்பா & கோ பார்மாசூட்டிகல்ஸ் நிறுவனர்) பிறந்த வெங்கடசுவாமி நாயுடு, 17 ஆம் நூற்றாண்டின் பிற்பகுதியிலும் 18 ஆம் நூற்றாண்டின் முற்பகுதியிலும் பிரபலமான வணிகரும் மொழிபெயர்ப்பளருமான பேரி திம்மப்பாவின் நேரடி வம்சாவளியைச் சேர்ந்தவர். வெங்கடசுவாமி நாயுடு, சென்னையிலுள்ள பச்சையப்பன் கல்லூரியில் கல்வி பயின்றார். மேலும், சென்னை சட்டக் கல்லூரியில் சட்டமும் பயின்றார். அவர்களின் குடும்பம் ஒரு சக்திவாய்ந்த நாயுடு குடும்பத்தை பிரதிநிதித்துவப்படுத்துகிறது. மேலும், சென்னையில் செல்வந்தர்கள் குடும்பங்களில் ஒன்றாகும். 1916இல் வெங்கடசுவாமி நாயுடு வரலட்சுமி பீமம்மாள் என்பவரை மணந்தார்.

## மேற்கோள்கள்

பகுப்பு:1896 பிறப்புகள்
பகுப்பு:1972 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:சென்னை நகரத்தந்தைகள்
பகுப்பு:தமிழ்நாட்டு அமைச்சர்கள்
பகுப்பு:சென்னை நகரத்தந்தைகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
விவர்தினி

**விவர்தினி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய அரிக்காம்போதியின் ஜன்னிய இராகம் ஆகும்.

## இலக்கணம்
thumb|right|300px|விவர்தினி ஆரோகண சுரங்கள் C யிலிருந்து தொடக்கம்
thumb|right|300px|விவர்தினி அவரோகண சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிகி நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 4 சுரங்களும் அவரோகணத்தில் 7 சுரங்களும் உள்ளன. 

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

## வெளியிணைப்புகள்
* கர்நாட்டிகா இணையத் தளம்.

பகுப்பு:அரிகாம்போதியின் ஜன்னிய இராகங்கள்‎
திருநாவலூர் சட்டமன்றத் தொகுதி

**திருநாவலூர் சட்டமன்றத் தொகுதி** (*Tirunavalur Assembly constituency*), இந்தியாவின், தமிழ்நாடு மாநிலத்தில் விழுப்புரம் மாவட்டத்தில் இருந்த ஒரு சட்டமன்றத் தொகுதி ஆகும். 2008ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டது.

## வெற்றி பெற்றவர்கள்

*1977ல் காங்கிரசின் இராமமூர்த்தி 12257 (17.79%) & ஜனதாவின் லட்சுமி நாராயணன் 7479 (10.86%) வாக்குகளும் பெற்றனர்.
*1989ல் காங்கிரசின் மாணிக்கம் என்கிற பாண்டியன் 16907 (18.00%) & அதிமுக (ஜா) அணியின் டி. என். ஜி. எ. மனோகரன் 12826 (13.65%) வாக்குகள் பெற்றார்.
*1991ல் பாமகவின் அபையகன் 10328 (10.78%) வாக்குகள் பெற்றார்.
*1996ல் மதிமுகவின் எ. வி. பாலசுப்பிரமணியன் 15505 (14.55%) வாக்குகள் பெற்றார்.
*2006ல்  தேமுதிகவின் உதயகுமார் 11366 வாக்குகள் பெற்றார்.

## 1991

## மேற்கோள்கள்

பகுப்பு:விழுப்புரம் மாவட்டத்தின் நீக்கப்பட்ட சட்டமன்றத் தொகுதிகள்
நெல்லிக்குப்பம் சட்டமன்றத் தொகுதி

**நெல்லிக்குப்பம்** சட்டமன்றத் தொகுதி, இந்தியாவின், தமிழ்நாடு மாநிலத்தில் கடலூர் மாவட்டத்தில் இருந்த ஒரு சட்டமன்றத் தொகுதியாகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டது.

## வெற்றி பெற்றவர்கள்

*1957இல் இத்தொகுதிக்கு இரு உறுப்பினர்கள் ஒதுக்கப்பட்டிருந்தனர்.
*1977இல் ஜனதாவின் எசு. எல். கிருசுணமூர்த்தி 14217 (20.18%)  & காங்கிரசின் கந்தன் 9444 (13.40%) வாக்குகளும் பெற்றனர்.
*1989இல் அதிமுக (ஜெ) அணியின் சி. தாமோதரன் 14143 (17.19%), காங்கிரசின் வாசு செல்வராசு 11981 (14.56%) & சுயேச்சை வேலாயுதம் 9241 (11.23%) வாக்குகள் பெற்றார்.
*1991இல் பாமகவின் தேவநாதன் 15610 (16.22%) வாக்குகள் பெற்றார்.
*2006இல்  தேமுதிகவின் சிவகொழுந்து 15853 வாக்குகள் பெற்றார்.

### 1957

## மேற்கோள்கள்

பகுப்பு:கடலூர் மாவட்டத்தின் நீக்கப்பட்ட சட்டமன்றத் தொகுதிகள்
சின்னசேலம் சட்டமன்றத் தொகுதி

**சின்னசேலம் சட்டமன்றத் தொகுதி**, இந்தியாவின், தமிழ்நாடு மாநிலத்தில் பிரிக்கப்படாத விழுப்புரம் மாவட்டத்தில் இருந்த ஒரு சட்டமன்றத் தொகுதி ஆகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டுவிட்டது.

## வெற்றி பெற்றவர்கள்

*1977இல் ஜனதாவின் விசயலட்சுமி 12638 (18.50%) & காங்கிரசின் பொன்னுவேல் 9397 (13.75%) வாக்குகளும் பெற்றனர்.
*1989இல் காங்கிரசின் எசு. சிவராமன்  21526 (21.24%) & சுயேச்சை மோகன் 10546 (10.41%) வாக்குகள் பெற்றார்.
*2006இல்  தேமுதிகவின் சுப்பராயலு 19476 வாக்குகள் பெற்றார்.

### 1991

## மேற்கோள்கள்

பகுப்பு:விழுப்புரம் மாவட்டத்தின் நீக்கப்பட்ட சட்டமன்றத் தொகுதிகள்
பகுதாரி

**பகுதாரி** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

## இலக்கணம்

இந்த இராகத்தில் சட்சம் (ச), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 5 சுரங்களும் உள்ளன. இதனால் இது சாடவ ஔடவ இராகம் எனப்படுகின்றது.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

## மேற்கோள்கள்

## வெளியிணைப்புகள்
* Brovabharama-Bahudari-Tyagaraja, ரஞ்சனி - காயத்ரி சகோதரிகளின் வாய்ப்பாட்டுக் காணொலி

பகுப்பு:அரிகாம்போதியின் ஜன்னிய இராகங்கள்